— 82 — 



les estais dudict pays, que s'il s'est trouvé en quelque ville du- 

 dict conté de Bourgoingne et que le temps l'àyt donné, il a esté 

 requis de faire quelques concions publiques : quoy l'on a eu 

 non seullement contentement, niais aussy en a l'on repourté le 

 fruict tel qu'il convient. 



(Art.) IIIIxxIX. — Et n'a pas esté ledict sieur Richardot ag- 

 gréable pour son sçavoir seullement audict pays de Bourgoingne, 

 mais aussy luy a bien faict cest honneur La Majesté de la Royne 

 douairière de Hongrie (1) de l'aouyr et faire prescher devant 

 elle, dont elle a eu satisfaction et contentement. 



(Art.) IIIIxxX. — Pour toutes ces choses sy longuement con- 

 tinuées, ledict sieur administrateur pense avoir plus de cause 

 et raison d'aymer et louer ledict Richardot et de chercher sa 

 promotion plus tost que ses adversaires de le blasmer : lesquelx 

 s'ilz pouvoient faire quictes de la passion qu'ilz ont conçeue 

 contre luy, luy en diroient conformément à ce qu'en dict ledict 

 sieur administrateur et selon qu'ilz ont tousjours dict, synon 

 depuis qu'ilz ont entreprins ceste poursuyte, les ungs par une 

 haynne implacable, les aultres par sollicitations et ambitions, 

 les aultres pour avoir voulu en ceste practique desplaire à eulx- 

 mesmes, comme ilz dient, pour complaire à la voulenté d'aul- 

 truy. 



(Art.) IIIIxxXI. — Et pource que, par ledict article soixante 

 et seziesme et par le suyvant qu'est le soixante dix-septiesme , 

 l'on mect que ledict sieur de Genève n'a souvenance d'avoir 

 donné si honorable tesmoignage dudict sieur Richardot que le 

 dict ledict sieur administrateur, il respond qu'il ne pense pas 

 que ledict sieur de Genève veulle advouher ce mot, aultrement 

 il se monstreroit moult oublieux ; car quand il fut question d'en- 

 voyer au nom de l'archevesché quelque bon et sçavant person- 

 nage à Trente, lorsque le concile y fut continué, ledict sieur de 

 Genève escripvit audict sieur administrateur, par deux lettres 

 missives, qu'il lui sembloit qu'au pays de Bourgoingne ne se 

 sçauroit trouver personage plus suffisant pour ce faict du con- 



(1) Marie d'Autriche, veuve de Louis II, roi de Hongrie et de Bohème, 

 fut gouvernante des Pays-Bas, par délégation de l'empereur Charles -Quint, 

 son frère, entre les années 1531 et 1556. 



